ΕΛΛΗΝΙΚΗ ΔΗΜΟΚΡΑΤΙΑ
ΕΙΡΗΝΟΔΙΚΕΙΟ ΚΑΛΥΜΝΟΥ                                      Αρ.Πρωτ. 73
Κάλυμνος, Ενορία Χριστού ,Τ.Κ 85200                           Κάλυμνος, 13-2-2021
Τηλ.2243024184
e-mail: eirkalymnou@gmail.com
Λαμβάνοντας υπόψη αφενός την υπ' αριθμ. Δ1α/ΓΠ.οικ.: 9147/10-2-2021 (ΦΕΚ Β΄ 534/10-2-2021) Κοινή Υπουργική Απόφαση και αφετέρου το ότι το νησί της Καλύμνου υπήχθη σε επίπεδο αυξημένου κινδύνου-κόκκινο μέχρι την Δευτέρα 22 Φεβρουαρίου 2021 ανακοινώνεται ότι μέχρι και την 22α-2-2021 θα ισχύσουν τα εξής: 
ΔΕΝ θα πραγματοποιείται κατάθεση δικογράφων ενδίκων μέσων, αιτήσεων δημοσίευσης διαθήκης, αιτήσεων νομικής βοήθειας, αιτήσεων αναγνώρισης σωματείων και τροποποίησης των καταστατικών αυτών, αιτήσεων έκδοσης κληρονομητηρίων και αιτήσεων έκδοσης διαταγών πληρωμής και απόδοσης μισθίου. Η κατάθεση των λοιπών δικογράφων θα πραγματοποιείται από τους πληρεξούσιους δικηγόρους αυστηρώς και μόνο κατόπιν ραντεβού στο τηλέφωνο 2243029550 ή στο e-mail eirkalymnou@gmail.com προς αποφυγή συνωστισμού.
 ΔΕΝ θα πραγματοποιούνται θεωρήσεις γνησίου της υπογραφής για συναινετικά διαζύγια, δηλώσεις τρίτου, αποποιήσεις κληρονομίας και δεν θα χορηγούνται απόγραφα αποφάσεων.
ΔΕΝ θα πραγματοποιούνται ένορκες βεβαιώσεις παρά μόνο όσες έχουν ήδη κανονισθεί. 
Θα διενεργείται προκαταρκτική εξέταση αυστηρώς και μόνο προς περαίωση εισαγγελικών παραγγελιών που έχουν χαρακτηρισθεί ως κατεπείγουσες και στις περιπτώσεις που έχει ήδη προγραμματισθεί η εκτέλεση της παραγγελίας μέχρι 22-2-2021.
Αιτήσεις για χορήγηση πιστοποιητικών από τη γραμματεία του Ειρηνοδικείου θα υποβάλλονται  ΜΟΝΟ ηλεκτρονικά στην ηλεκτρονική διεύθυνση eirkalymnou@gmail.com στις οποίες θα επισυνάπτονται και όλα τα απαιτούμενα για την έκδοση των πιστοποιητικών δικαιολογητικά. και όχι με αυτοπρόσωπη εμφάνιση των αιτούντων στο χώρο του Ειρηνοδικείου. Η χορήγησή τους θα πραγματοποιείται αυστηρώς και ΜΟΝΟ κατόπιν ραντεβού αν και εφόσον δεν μπορεί να πραγματοποιηθεί ηλεκτρονικά.
Όσον αφορά την δικάσιμο της 17ης Φεβρουαρίου 2021 ισχύουν τα όσα αναλυτικώς εκτίθενται στο άρ. 1,  Α/Α 4. περίπτωση 5 της ανωτέρω αναφερόμενης ΚΥΑ, ήτοι: Συζητούνται οι δίκες της νέας τακτικής του ν.4335/2015. Οι δίκες όλων των λοιπών διαδικασιών (παλαιάς τακτικής, μικροδιαφορών, ειδικών διαδικασιών, ασφαλιστικών μέτρων και εκούσιας δικαιοδοσίας) συζητούνται χωρίς εξέταση μαρτύρων. Στις περιπτώσεις αυτές, μέχρι ώρα 14.30 μ.μ. το αργότερο της προτεραίας της δικασίμου εργάσιμης ημέρας κοινοποιείται στη γραμματεία του Ειρηνοδικείου μέσω μηνύματος ηλεκτρονικού ταχυδρομείου έγγραφη δήλωση των πληρεξούσιων δικηγόρων όλων των διαδίκων εκάστης υποθέσεως ότι η συγκεκριμένη υπόθεση θα εκδικαστεί χωρίς την εξέταση μαρτύρων. Οι πληρεξούσιοι δικηγόροι υποχρεούνται να αποστέλλουν τις ανωτέρω δηλώσεις (με σφραγίδα και υπογραφή τους) στην ηλεκτρονική διεύθυνση του Ειρηνοδικείου Καλύμνου (eirkalymnou@gmail.com) με όλα τα στοιχεία ταυτοποίησης της υπόθεσης. Οι ίδιοι θα πρέπει να παρίστανται στο ακροατήριο του Ειρηνοδικείου Καλύμνου αυτοπροσώπως και να προσκομίζουν τις προτάσεις και τα σχετικά τους. Η δήλωση αυτή αποτελεί απαραίτητη προϋπόθεση ώστε να περιληφθεί η υπόθεση στο οικείο πινάκιο/έκθεμα και να εκφωνηθεί κατά την ορισθείσα δικάσιμο. Επίσης, μέχρι τις 12.00 μ.μ., μπορούν να υποβληθούν συναινετικά αιτήματα αναβολής σύμφωνα με την παρ. 2 του άρ. 158 του ν. 4764/2020. Οι λοιπές υποθέσεις θα αποσύρονται από το πινάκιο. Επισημαίνεται ότι με εξέταση μαρτύρων συζητούνται ΜΟΝΟ οι αιτήσεις κήρυξης κυρίας διαθήκης και οι αιτήσεις ασφαλιστικών μέτρων με τα αντικείμενα που περιοριστικώς αναφέρονται στην περίπτωση 5βστ της ως άνω ΚΥΑ.

ΥΠΕΝΘΥΜΙΖΕΤΑΙ ΟΤΙ: Άπαντες οι εισερχόμενοι στο κατάστημα του Ειρηνοδικείου υποχρεούνται: 1) Να φορούν μάσκα και να χρησιμοποιούν αντισηπτικό (υπάρχει διαθέσιμο στους χώρους του Ειρηνοδικείου) 2) Να τηρούν τη νόμιμη απόσταση μεταξύ τους (τουλάχιστον 1,5 μέτρο) 3) ΝΑ ΕΙΣΕΡΧΟΝΤΑΙ ΕΝΑΣ-ΕΝΑΣ ΣΤΟΥΣ ΧΩΡΟΥΣ ΤΩΝ ΓΡΑΦΕΙΩΝ ΤΟΥ ΕΙΡΗΝΟΔΙΚΕΙΟΥ ΚΑΛΥΜΝΟΥ.

[bookmark: _GoBack]                                                Κάλυμνος, 13-2-2021
                                        Η Δόκιμη Ειρηνοδίκης Καλύμνου

ΚΟΙΝΟΠΟΙΗΣΗ ΠΡΟΣ Δ.Σ ΚΩ.

